DA 
 
 
DEN EUROPÆISKE CENTRALBANKS UDTALELSE 
af 4. august 2008  
efter anmodning fra Danmarks Økonomi- og Erhv ervsministerium om udkast til bekendtgørelse 
om afskaffelse af 25-øremønten som gyldigt betalingsmiddel  
(CON/2008/35) 
 
Indledning og retsgrundlag  
Den Europæiske Centralbank (ECB)  modtog den 10. juli 2008 en anmodning fra Danmarks Økonomi- og 
Erhvervsministerium om en udtalelse om udkast til bekendtgørelse om afskaffelse af 25-øremønten som 
gyldigt betalingsmiddel (i det følge nde benævnt: ”bekendtgørelsesudkastet”). 
ECB’s kompetence til at afgive udtalel se fremgår af artikel 105, stk. 4, i traktaten om oprettelse af Det 
Europæiske Fællesskab og artikel 2, stk. 1, andet led,  i Rådets beslutning 98/41 5/EF af 29. juni 1998 om 
de nationale myndigheders høring af Den Europæ iske Centralbank om udk ast til retsforskrifter1, da 
lovudkastet indeholder regler om betalingsmidler. I overensstemmelse med artikel 17.5, første punktum, i 
forretningsordenen for Den Europæis ke Centralbank er denne udtalelse vedtaget af ECB’s Styrelsesråd.  
 
1.  Formålet med bekendtgørelsesudkastet 
1.1 I medfør af § 3 i møntlov, nr. 817 af 21. december 1988, og efter forhandling med Danmarks 
Nationalbank kan økonomi- og erhvervsm inisteren fastsætte, at mønt er ikke længere er gyldige 
som betalingsmidler. I henhold til bekendtgørelses udkastet, der henviser til forhandlinger med 
Danmarks Nationalbank, ophører 25-øremønterne fra og med den 1. oktober 2008 med at være 
gyldige som betalingsmidler. Danmarks Nationalb ank har givet udtryk for, at som følge af 
inflationen og stigning i lønninger er 25-øre mønten uden selvstændig købekraft, og den opfylder 
ikke længere en funktion som nyttigt betalingsmidde l. Desuden overstiger omkostningerne ved at 
fremstille mønten dens værdi, og da den er om kostningsfuld at håndtere for pengeinstitutter og 
detailhandel som påpeget af deres interesseorganisat ioner, er der god grund til at lade en 50-øre 
være den mindste danske møntenhed.   
1.2 Selvom 25-øren ophører med at være gyldig som betalingsmiddel fra og med den 1. oktober 2008, 
fastsættes i bekendtgørelsesudkastet, at 25-ørem ønterne fortsat kan omveksles i Danmarks 
Nationalbank i tre år efter deres ophør som gyldige betalingsmidler.  
1.3 Som en følge af at 25-øren ophører som gyldigt betalingsmiddel og i medfør af § 5 i møntloven 
foretages med bekendtgørelsesudkastet en æ ndring af afrundingsreglerne fra og med den 
                                                 
1  EFT L 189 af 3.7. 1998, s. 42.  
2 1. oktober 2008, hvorefter det samlede beløb ved kontante betalinger rundes op eller ned til 
nærmeste 50 øre, medmindre andet er aftalt. Li gesom under de gældende afrundingsregler sker 
afrunding kun for det samlede beløb og ikke for be løbet for de enkelte varer, og ved elektroniske 
betalinger betales det nøjagtige beløb uden afrunding.  
 2 Generelle bemærkninger  2.1 Økonomi- og Erhvervsministeriet den 27. mart s 2008 udsendte en pressemeddelelse med oplysning 
om, at det var besluttet at afskaffe 25-øren fra  1. oktober 2008, og med henvisning til Danmark 
Nationalbanks websted med yder ligere oplysning om afskaffelsen og orientering om de nye 
afrundingsregler. 
2.2 Som angivet på Danmarks Nationalbanks webs ted bunder antallet af mønter i traditioner, men 
understøttes af undersøgelser af, hvad der er de t mest hensigtsmæssige antal mønter i en 
velfungerende møntserie. Den seneste ændring af den danske møntserie fandt sted i 1989, hvor 5- 
og 10-øremønterne blev afskaffet som gyldig e betalingsmidler, og hvor ved der gennemførtes 
ændringer af afrundingsreglerne. Ifølge Danmar ks Nationalbank har tidligere erfaringer fra 
Danmark, Sverige og Norge vist, at afskaffe lser af småmønt, der ikke længere har nogen 
selvstændig købekraft, ikke fører til stigende priser. 
2.3 ECB har noteret sig, at der efter møntloven gælder  en frist på mindst tre måneder for omveksling af 
gamle mønter i Danmarks Nationalbank, hvorimod der i bekendtgørelsesudkastet fastsættes en meget lempelig frist på tre år. ECB har endvidere konstateret, at Finansrå det har henstillet til sine 
medlemmer at omveksle 25-øremønter efter de n 1. oktober uden opkrævning af gebyr. 
2.4 ECB har ingen specielle bemærkninger til bekendtgørelsesudkastet. 
 Denne udtalelse vil blive offentliggjort på ECB’s websted. 
 
  Udfærdiget i Frankfurt am Main, den 4. august 2008. 
 
[Underskrift] 
 
Formand for ECB 
Jean-Claude TRICHET